Skalt tú uttanlands at lesa? So hevur tú helst nógvar praktiskar spurningar í sambandi við flytingina. Á tiltakinum "Uttanlands at lesa?" fara lesandi uttanlands at greiða frá teirra sosialu upplivingum og lestrarlívi, umboð frá Ráðgevingini fyri føroyingar í Danmark og Vegleiðingarstovuni fara at geva nøkur góð ráð um, hvussu tú á bestan hátt kanst fyrireika teg áðrenn flytingina, og BankNordik fer at tosa um tann fíggjarliga partin av flytingini. Á tiltakinum hevur tú møguleika at seta luttakarunum spurningar og fáa seinastu viðurskiftini uppá pláss, áðrenn tú skalt avstað. Nær? 2. august kl. 19 í Biskopstøgarði í Klaksvík 3. august kl. 19 á Oknarvegi 5 í Tórshavn. Hvør luttekur? Vegleiðingarstovan/Talgildu Føroyar Ráðgevingin fyri føroyingar í Danmark Føroyskir útisetar á løgfrøði Føroysk læknalesandi í Szczecin ÍF Føroyar Í okkara podcastrøð fært tú nøkur skjót og góð ráð um tíni fíggjarligu viðurskifti. Lurta her